Pessebristes de Ciutat Vella

Pessebre del Mercat de la Concepció
2018-11-24 - 2019-01-12 | El mercat de la Concepció, C/Aragó 313 - 317, Barcelona, Barcelona, 08009, Espanya
Pessebre del Mercat de la Concepció, pessebre de “parada! ”
Aquest és el cinquè any que fem el pessebre d’aquest Mercat, que té una vitalitat espectacular i promou amb intensitat les tradicions de casa nostra. Trobareu un pessebre dins d’una parada, amb muntanyes, molsa, mercats i, com no podria ser d’una altra manera, el naixement, els tres Reis…!
Adreça: c/ d’Aragó, 313-317 – 08009 Barcelona
Dies i horaris d’obertura: Del 24 de novembre al 12 de gener del 2019
Dilluns i dissabtes de 8 h a 15 h.
De dimarts a divendres de 8 h a 20 h.

Pessebre Popular de la Casa dels Entremesos
2018-11-29 - 2019-02-02 | La Casa dels Entremesos, Pl. Beates, 2, Barcelona, Barcelona, 08003, Espanya
Pessebre Popular de la Casa dels Entremesos
Com ja va sent tradició, les figures del pessebre popular (popular perquè les figures són gegants/bèsties/capgrossos…) augmentaran en nombre, i també hi haurà sorpreses molt agradables per a algunes de les entitats que formen part de la casa de cultura per excel·lència de Barcelona.
Adreça: la Casa dels Entremesos, pl. Beates, 2 – 08003 Barcelona
Dies i horaris d’obertura: Del 29 de novembre al 2 de febrer del 2019
De dimarts a dissabte de 10 h a 13 h i de 16 h a 19 h.
Diumenges i festius d’11 h a 14 h. Dilluns tancat.

Exposició de diorames de l’Escola-Taller de Pessebres de Barcelona
2018-11-29 - 2019-02-02 | La Casa dels Entremesos, Pl. Beates, 2, Barcelona, Barcelona, 08003, Espanya
Exposició de diorames de l’Escola-Taller de Pessebres de Barcelona
Ja fa més de mig any que els alumnes treballen amb moltes ganes i il·lusió en els diorames. A l’exposició li hem volgut donar un sentit col·lectiu, i, per exemple, comprovareu que la gran majoria de figures són del mateix autor.
A més enguany comptarem amb l’exposició “WORKING PROGRESS PESSEBRES” on veurem dotze passos de la construcció d’un diorama. Una producció de la Federació Catalana de Pessebristes en col·laboració amb la nostra entitat.
Adreça: la Casa dels Entremesos, pl. Beates, 2 – 08003 Barcelona
Dies i horaris d’obertura: Del 29 de novembre al 2 de febrer del 2019
De dimarts a dissabte de 10 h a 13 h i de 16 h a 19 h.
Diumenges i festius d’11 h a 14 h. Dilluns tancat.

Pessebres al Mercat de Santa Caterina
2018-12-01 - 2019-01-12 | mercat de Santa Caterina, Av.Francesc Cambó, 16, Barcelona, Barcelona, 08003
Pessebre i diorames al Mercat de Santa Caterina
Enguany és la segona vegada que muntem el pessebre del mercat de Santa Caterina, per fer-ne difusió de l’art del pessebre tradicional. Sempre és un plaer treballar colze a colze amb les entitats del nostre districte. Utilitzarem les figures que tradicionalment es feien servir a l’antic mercat, el suro i la molsa en seran els protagonistes.
A més del pessebre, trobareu diferents diorames de pessebres fets per alumnes de l’Escola-Taller de Pessebres de Barcelona, que per primera vegada farem una exposició en un mercat. Esperem que en gaudiu.
Adreça: Av. Francesc Cambó, 16 – 08003 Barcelona
Dies i horaris d’obertura: De l’1 de desembre fins al 12 de gener del 2019
Dilluns, dimecres, i dissabte de 7.30 h a 15.30 h.
Resta de dies de 7.30 h a 20.30 h.
Dissabte 8 de desembre obert de 9 h a 15 h.

Diorama al Centre Sant Pere Apòstol
2018-12-01 - 2019-02-02 | Centre Sant Pere Apòstol, Carrer Sant Pere Més Alt,25, Barcelona, Barcelona, 08003
Diorama al Centre Sant Pere Apòstol
És el primer any que col·laborem amb aquesta entitat centenària del nostre districte, i per nosaltres és un plaer poder exposar un diorama fet pels alumnes de l’Escola-Taller de Pessebres de Barcelona.
Adreça: c/ Sant Pere més Alt, 25 – 08003 Barcelona
Dies i horaris d’obertura: De l’1 de desembre al 2 de febrer del 2019
De dilluns a dissabte de 17 h a 22 h. Diumenge tancat.

Pessebre oficial del Districte de Ciutat Vella
2018-12-02 - 2019-01-12 | Seu del Districte de Ciutat Vella, Plaça Bonsucces, 1, Barcelona, Barcelona, 08001
Pessebre oficial del Districte de Ciutat Vella

Cada any el Pessebre és diferent, i aquest any hi veurem un pessebre tradicional, amb escorça, molsa i decoració vegetal. Veureu peces úniques que hem volgut exposar, per tal donar al pessebre oficial del nostre districte un caire càlid i un disseny molt estimat pels barcelonins i barcelonines.
Adreça: Seu del Districte de Ciutat Vella, pl. Bonsuccés, 1 – 08001 Barcelona
Dies i horaris d’obertura: Del 2 de desembre al 12 de gener del 2019
De dilluns a divendres en horari d’atenció ciutadana.
